
Mihai Enache, candidatul AUR la Primăria Capitalei, împreună cu președintele AUR 
George Simion, îi solicită lui Nicușor Dan să declare public, până duminică, suma 
de bani cheltuită până acum pentru panourile, mesh-uri și bannerele electorale cu 
care a împânzit Bucureștiul. 

„Cine sunt candidaţii propuși de partidele politice pentru funcţia de primar al Bucureștiului? 
Unul acordă contracte cu dedicație prietenilor și familiei, altul este acuzat de 
incompatibilitate și evaziune fiscală, iar altul minte cu nerușinare și utilizează bani negri 
pentru afișajul de tip spam în București. Nicușor Dan investește milioane de euro în 
panourile publicitare cu care inundă Bucureștiul, în timp ce noi ne luptăm să obținem 
autorizații pentru corturile noastre. În plus, PSD, care este mână în mână cu USR în 
București, ne hărțuiește, vandalizează corturile și le ridică prin intermediul poliţiei locale din 
Sectorul 3.”, a afirmat Mihai Enache, candidatul AUR la Primăria Generală. 


„Nicușor Dan dezinformează publicul pretinzând că întregul său afișaj obscen a costat doar 
140.000 de euro. Îi solicităm public lui Nicușor Dan să fie transparent și să dezvăluie costul 
real al tuturor mesh-urilor din București, deoarece și noi avem bannere răspândite în 
întregul oraș și este imposibil ca suma să fie doar 140.000 de euro, așa cum a declarat el.”, 
a declarat George Simion, președintele AUR. 


Nicușor Dan a menționat recent că publicitatea stradală pe care și-o face se înscrie în 
perioada de dinaintea campaniei electorale, cu afișe pe panouri pe care le plasează 
primăriile de sector, și că aceasta ar costa până în 200.000 de euro. 


